***Prijedlog Strategije upravljanja imovinom u vlasništvu Općine Starigrad za razdoblje od 2021 do 2027. – Obrazloženje:***

Donošenje Strategije upravljanja imovinom utvrđeno je člancima 15. i 18. Zakona o upravljanju državnom imovinom (»Narodne novine«, broj 52/18).

Strategiju upravljanja imovinom u vlasništvu Općine Starigrad za razdoblje od 2021. do 2027. godine donosi Općinsko vijeće za razdoblje od sedam godina. Strategija određuje srednjoročne ciljeve i smjernice za upravljanje imovinom u vlasništvu Općine Starigrad. Ovaj dokument izrađuje se prvi put.

Cilj Strategije je dugoročno osigurati učinkovito i transparentno upravljanje i raspolaganje imovinom Općine Starigrad čija je održivost važna za život i rad postojećih i budućih naraštaja. Istodobno, cilj je Strategije osigurati da imovina Općine Starigrad bude u službi gospodarskog rasta.